Privatmegleren, Obos og Selvaag forsøker å samle alle de store eiendomsmeglerne for å ta kontroll over eiendomsmarkedet.

Selvaag-sjef Baard Schumann, Anders Langtind i Privatmegleren og Obos-sjef Daniel Kjørberg Siraj bekrefter at de har tenkt til å rette et tungt slag mot Finn Eiendoms tilnærmede monopolsituasjon, skriver Dagens Næringsliv. Arbeidsnavnet på den nye tjenesten er On Market Norway.

– Det er praktisk for kundene at det finnes et supermarked som har alle varene. Men at det bare finnes ett supermarked er ikke heldig. Det burde være ti, fordi det gir konkurranse og innovasjon og en bedre kundeopplevelse, sier Siraj til DN.

Selskaper som Eiendomsnett, Tinde og Zett har forsøkt å utfordre Finn Eiendom siden 2000-tallet, men så langt har ingen lykkes.